Odense Adresse-Contoirs Efterretninger, 1792-10-19
Da Hans Kongelige Majestet under 8de Dennes, ved at udnævne Dem til Professor Theologie, hvorpaa i Gaar er udfærdiget allernaadigst Bestalling for "Dem, tillige har befalet Cancelliet at tilkiendegive Dem, at Allerhøistsamme venter, at De efterkommer Deres Tilbud, og i Sommer=Maanederne søger at danne saa mange allerede i Tieneste værende Skoleholdere til paa en duelig og værdig Maade at kunne forestaae deres Embeder, som mueligt er : samt at De om disse Bestræbelsers Udfald haver aar" ligen at giøre Jndberetning til dette Kollegium, for, " efter Befindende at forelægges Allerhøistbemeldte Hans Majestæt, "Saa har man Dem saadant, til fornøden Efterretning, herved tienstlig skullet tilmelde. Det Kongelige Danske Cancellie den 16de Juni 1792. C. v. Brandt. Schow. Colbiørnsen. Rejersen, Til Sognepræsten for Assens og Kierum Meenigheder, Hr. Peter Christian. Steenvinkel. I Kraft af denne allernaadigste Tilladelse og Befaling indbyder jeg da herved alle de Skoleholdere i Provintsen, som maatte have Lyst, Aar og Beqvemhed til at modtage Underviisning til deres Lære-Embedes værdige og frugtbare Førelse, til at møde hos mig førstkommende Aars trende Sommer=Maaneder, nemlig: Junius, Julius og August. Jeg haaber at tale med de Mødende fire Timer daglig af Ugens fire første Søgnedage; Fredag og Lørdag fordre mit Embede gandske, og disse med Søndagen kunde undertiden anvendes til et Besøg hiemme, og ellers paa anden af mig opgivende gavnlig Maade. Jeg vilde lære dem, som høre mig, at blive Tænkere, Selvdannere og Ungdommens nyttige Lærere, og Ledere. Til dette Maal skal mit gandske Fordrag og alle vore Øvelser blive indrettede, og jeg lover mig, under den Algodes Velsignelse, den Frugt af mit foregaaende og, om Gud vil, følgende Arbeide, at Hensigten ikke skal forfeiles. Det forstaaer sig, at jeg blandt andet giennemgaaer den nye Lærebog i Religionen, som nu snart efter Allerhøieste Befaling skal indføres overalt i Skolerne. For Underviisningen fordres eller tages aldeles ingen Belønning: Monarkens givne Mærke paa Sit Allernaadigste Velbehag med min tilbudne Gierning blev mig skiænket omsonst, og saaledes bidrager jeg med Glæde alt hvad jeg formaaer til denne, som jeg haaber, for ingen Tænkende uvigtige Sag. Jngenlunde formoder jeg, at nogen Skoleholder skulde ansee det ufornødent, at lære sit Embedes rigtige Førelse; men skulde nogen saadan gives, da tænke han sig blot den Sammenligning, han vil komme til at staae i med de unge Mænd, der, dannede paa Seminariet, komme siden i Embede ved Siden af ham; han tænke sig, i Fald han attraaer en bedre Kreds, end den han nu lever i, hvor hines Beqvemhed, Kundskab og Sædelighed vil saaledes fordunkle ham, at ingen Befordrer nogensinde kan tænke paa hans Lykke. De ædlere og høiere Bevæggrunde ere ikke for Saadanne. Men - hvoraf skal en Skoleholder leve for det første i tre Maaneder i Assens, Denne Tanke har virkelig foruroliget mig; hvad Under, at den vilde falde tungt paa den Redeliges Hierte, der gjerne vilde være klogere og gavnligere, end han nu føler sig; men skrækkes tilbage ved hans indskrænkede Kaar "Skole=Patroner her i Landet: Høie, Ærede og Gode Herrer, Til Dem vender sig min ydmyge "Bøn om ædelmodig Understøttelse for den Mand, De finde villig til at benytte sig af den anbudne " Underviisnings Anstalt, og som De ville tillade at giøre det. Velgiørere kunne maaskee blive nævnede for Thronen - og de blive jo ganske utviilsom i Erindring hos Dydens almægtige Belønner. Jeg skal sørge for at skaffe saa mange Skoleholdere, som strivtlig melde sig inden Martii Maaneds Udgang, at de ville være her tilstæde til første Juni, da Underviisningen begynder, Opholdsted og fornøden Underholdning paa de mueligst billigste Vilkaar. Har derimod nogen Bekiendtskab selv her i Byen, eller veed at komme ud af denne Sag ved egen eller andres Hielp; han giøre det uden mig, En Bibel og Lærebogen i den Evangelisk kristelige Religion til Brug i de Danske Skoler beder jeg: enhver vilde medbringe; for de øvrige Underviisnings Fornødenheder skal jeg selv sørge efter yderste Ævne. Naar nu en Skoleholder, som havde Lyst til at benytte sig af den givne Leilighed, har læst denne Jndbydelse; da fremsætte han sin Attraae med Ærbødighed for sin Patron, om han har nogen, og ligeledes for sine Foresatte, hvis Tilladelse han behøver. Veed han nu, at han kan og vil komme; da skriv han mig sin Beslutning til, samt, om han venter nogen Understøttelse? af hvem og hvordan, og hvis han intet Haab i saa Fald har; om hans Omstændigheder da tillade, at han ganske eller for en Deel kunde underholde sig selv i den bestemte Tid. Endogsaa dem, som vel havde virkelig Lyst dertil, men troe paa ingen Maade at kunne komme igiennem, beder jeg skrive mig til. Jeg ønskede at kiende disse Mænd, og der kunde maaskee fremvelde Kilder til deres Understøttelse, som hverken de eller jeg nu kan opdage. Af mine Korrespondentere i dette Fald ønsker jeg især Sognets Navn, hvori deres Skole ligger, tydelig udtrykt. Jeg lader denne Jndbydelse trykke og følge som et Tillæg med begge Aviserne fra Odense, og udbeder mig ærbødigst den Godhed af alle dem, som holde en eller anden af disse Aviser og have en Skoleholder i deres Nærhed, at de vilde communicere ham Bladet, som angaaer ham.